CELEX: E2004P0009
Language: da
Date: 2004-11-23 00:00:00
Title: Sag anlagt den 23. november 2004 af Bankers' and Securities Dealers' Association of Iceland (Samtök banka og verdbréfafyrirtækja) mod EFTA-Tilsynsmyndigheden (Sag E-9/04)

17.2.2005   
            
            
               DA
            
            
               Den Europæiske Unions Tidende
            
            
               C 40/18
            
         Sag anlagt den 23. november 2004 af Bankers' and Securities Dealers' Association of Iceland (Samtök banka og verdbréfafyrirtækja) mod EFTA-Tilsynsmyndigheden
   (Sag E-9/04)
   (2005/C 40/11)
   Den 23. november 2004 anlagde Bankers' and Securities Dealers' Association of Iceland, repræsenteret af Hans-Jörg Niemeyer fra Hengeler Mueller, avenue Cortenbergh 118, B-1000 Bruxelles, og Ralf Sauer fra Hengeler Mueller, Charlottenstraße 35/36, D-10117 Berlin, sag ved EFTA-Domstolen mod EFTA-Tilsynsmyndigheden.
   Sagsøger nedlægger påstand om, at EFTA-Domstolen bør:
   
               1.
            
            
               annullere EFTA-Tilsynsmyndighedens beslutning af 11. august 2004, beslutning 213/04/KOL (Icelandic Housing Financing Fund) og
            
         
               2.
            
            
               pålægge EFTA-Tilsynsmyndigheden at betale sagens omkostninger.
            
         Juridiske og faktiske omstændigheder samt søgsmålsgrunde:
   
               —
            
            
               Sagsøger er brancheforening for alle islandske forretningsbanker og fungerer som deres service- og clearingbank.
            
         
               —
            
            
               Icelandic Housing Financing Fund yder almindelige lån til enkeltpersoner med henblik på opførelse eller køb af bolig samt supplerende lån til enkeltpersoner med lav indkomst.
            
         
               —
            
            
               Sagsøger hævder, at de almindelige lån udgør normal bankservice, og at Icelandic Housing Financing Funds de facto-status som statsmonopol er i modstrid med den frie udveksling af tjenesteydelser, etableringsretten og kapitalens frie bevægelighed.
            
         
               —
            
            
               I henhold til EFTA-Tilsynsmyndighedens beslutning 213/04/KOL af 11. august 2004 er Icelandic Housing Financing Funds system foreneligt med statsstøttereglerne i henhold til artikel 59, stk. 2, i EØS-aftalen.
            
         
               —
            
            
               Sagsøger hævder, at EFTA-Tilsynsmyndigheden:
               
                           —
                        
                        
                           ikke har overholdt sin pligt til at indlede de formelle procedurer
                        
                     
                           —
                        
                        
                           har tilsidesat væsentlige procedurekrav ved ikke at angive fyldestgørende grunde som fastsat i artikel 16 i aftalen om tilsynsmyndigheden og domstolen og
                        
                     
                           —
                        
                        
                           har fortolket og anvendt artikel 59, stk. 2, i EØS-aftalen, fejlagtigt.